દરમ્યાન ગઇકાલે રાતભર પડેલા વરસાદથી ખાડાનગરીમાં ફેરવાઇ ગયેલા અમદાવાદમાં વધુ બે ખાડા પડ્યા હોવાની ફરિયાદ તંત્રના ચોપડે નોંધાઇ હતી. ખમાસાના મટકીવાડ અને ચાંદખેડામાં ટોરેન્ટ પાવર હાઉસ ખાતે ખાડો પડતા ભૂવા-ખાડાની કુલ ૩૪ ફરિયાદ થઇ છે. જ્યારે આસ્ટોડિયા રંગાટી બજારની બેરડીની પોળમાં એક મકાન ભયજનક હાલતમાં મુકાયું હતું. ગુલબાઇ ટેકરા પાસે એક ઝાડ પડી જતાં ઝાડને લગતી કુલ ફરિયાદનો આંકડો ૬પ પર થઇ પહોંચ્યો છે. જ્યારે વેજલપુરમાં શ્રીનંદનગર વિભાગ-૧, બોડકદેવમાં માનસી સર્કલ અને વાસણામાં શ્રેયસ સોસાયટી ખાતે વરસાદી પાણી ફરી વળ્યાં હતાં.